AANMIGA KADAL (ஆன்மீகக்கடல்): ஆன்மீகக்கடல் ஆசிரியருடன் ஒரு பேட்டி-10
கேள்வி:சித்தர்கள் ஆட்சி பூமியில் ஆரம்பிக்க இருப்பதாக எழுதியுள்ளீர்கள்.எப்போது பூமியில் சித்தர்கள் ஆட்சி துவங்கும்? ஏன் துவங்கும்?
பதில்:நல்ல கேள்வி!!! ஏற்கனவே விரிவான விளக்கத்துடன் ஆன்மீகக்கடலில் வெளிவந்திருக்கிறது.இருப்பினும்,இன்னொரு தடவை விவரிப்பதில் மகிழ்ச்சியே!
பூமியில் 435 கோடி வருடங்கள்,இந்துதர்மத்தில் படைக்கும் கடவுளாகிய பிரம்மாவுக்கு ஒரு நாள்.அப்படி பிரம்மா நூறாண்டுகள் வரை வாழ்ந்து,மனித படைப்புக்களை நிர்வாகிப்பார்;26.12.2012 அன்றோடு அவருக்கு நூறு வயது நிறைவடைகிறது.அடுத்த பிரம்மாவாக இராமாயணத்தில் ஸ்ரீஇராமபிரானின் பக்தன் ஆஞ்சநேயர் பொறுப்பேற்க இருக்கிறார்.அப்படி அவர் பிரம்மாவாகப் பொறுப்பேற்க ஆகும் இடைவெளி வானுலகில் ஓரிரு நாட்கள்/ஓரிரு மணித்துளிகள் தான்.ஆனால்,அதுவே பூமியில் 72,000 ஆண்டுகளாக ஆகிவிடும்.இந்த இடைவெளியில் சித்தர்களின் ஆட்சி பூமியில் இருக்கும்.இது சிவபெருமானில் சதாசிவன் என்பவர் அகில பிரபஞ்சத்தையும் நிர்வாகிப்பவர்.அவரது அனுமதியோடு சித்தர்கள் ஒவ்வொருவராக பூமியை ஆளப்போகிறார்கள்.
பூமியில் சித்தர்களின் ஆட்சி துவங்குவதற்கான முதல் அடையாளம் தமிழ்நாட்டின் புராதனமான கோவில்களின் குளங்களில் எப்போதும் நறுமணம் வீசத்துவங்கும்.சித்தர்களின் ஆசி பெற்ற ஒரு தேசபக்தன் + மாவீரன் இந்தியாவின் தலைமை பீடத்தை அடுத்த சில ஆண்டுகளில் கைப்பற்ற இருக்கிறார்.அதற்கு அடையாளமாக பழனி மலையில் புதிய நவபாஷாண சிலை நிறுவப்பட்டு,அதன் வழிபாட்டு முறையில் சிறந்த மாற்றம் வரும்;திரு அண்ணாமலை சர்வ தேச சுற்றுலாத்தலமாக பிரபலமடையும்.திரு அண்ணாமலையின் வழிபாட்டு முறையிலும் அதிரடியான மாற்றம் வரும்.
தென் இந்தியா இரண்டு தீவுகளாக மாறும்.சென்னை ஒரு தீவாகவும்,சென்னையிலிருந்து கேரளாவரை சில குறிப்பிட்ட பகுதி சூயஸ் கால்வாய் போலவும் மாற இருக்கிறது.
உலகில் இருக்கும் அனைத்து மதத் தலைவர்களும் தங்களின் ஆன்மீக சக்தியை இழப்பார்கள்.அப்படி இழந்ததற்கு சென்னையில் இருக்கும் ஒரு துறவியே காரணம் என்பதை அறிந்து,நேரடியாக வருவார்கள்.இதைத்தான் சுவாமி விவேகானந்தர், “சென்னையிலிருந்து புறப்படும் ஒரு ஆன்மீகப்பேரலை இந்த உலகம் முழுவதையும் தாக்கும்.அதன் தாக்குதலால் கத்தியாலும்,வாளாலும்,பீரங்கிகளாலும்,துப்பாக்கிகளாலும் எந்த மதங்கள் பரவினவோ,அவை அனைத்தும் சக்தியிழக்கும்” என்று எப்போதோ சொல்லிவிட்டுப்போயிருக்கிறார்.ஐரோப்பா கிறிஸ்தவ மதத்தைக் கைகழுவி விட்டு,இந்து மதத்தை ஏற்கும்.உலகம் இந்து மயமாகும்.
முதலில் கொங்ணர் 120 ஆண்டுகளுக்கு இந்த பூமியை ஆட்சி செய்வார்.அதன் ஆரம்பமாக பத்து கிலோ மீட்டர்கள் நீளமும் மூன்று கிலோமீட்டர்கள் உயரமும் கொண்ட ஒரு கடலலை சென்னையைத் தாக்கி,நாறடிக்கும்.
2010 ஆம் ஆண்டில் சதுரகிரியில் சித்தர்கள் மாநாடு நடைபெற்றிருக்கிறது.அதன் முடிவாக,சித்தர்கள் ஆசி பெற்ற அந்த மாவீரன் வெகு விரைவில் இந்தியாவின் தலைமைபீடத்தை அலங்கரிக்கப்போகிறார்.மறுபக்கம்,இந்தியா கடக ராசியாக இருப்பதால்,30.11.2011 அன்று வர இருக்கும் துலாம் சனிப்பெயர்ச்சியானது இந்தியாவுக்கு 2014 வரை கடுமையான சோதனைகளைத் தரப்போகிறது.சீனாவின் தொல்லை,இந்தியாவின் வணிகம்,அரசியல்,தனிமனித வாழ்க்கை,தேச பாதுகாப்பு,சிறு தொழில்,பங்குச்சந்தை என எல்லாவற்றிலும் கடுமையான பாதிப்பைத் தரப்போகிறது.இது பற்றி எந்த பத்திரிகையும் வாய் திறக்காது.அவர்களுக்கு அமெரிக்காவை கண்மூடித்தனமாக எதிர்க்கத் தெரியும்.
பிரசவ வலியைத் தாய்மார்கள் உணர்ந்திருப்பார்கள்.அது மறு ஜன்மம் எடுப்பதற்குச் சமம்.அதேபோல,இந்து தர்மம் உலகம் முழுவதும் பரவும் முன்பாக இந்து தர்மசக்தியை அழிக்க ஒழித்துக்கட்ட உலகமே திரண்டு கொண்டிருக்கிறது என்பது நிஜம்.2010 முதல் 2027 வரையிலுமான கால கட்டம் இந்தியாவை மையமாக வைத்து உலக அரசியல் சுழலப்போகிறது.இதில் இந்தியாவில் தொலை நோக்கு இல்லாத தலைவர்களால் நாம் ஏராளமானவற்றை இழக்கப்போகிறோம்.இந்த இழப்புகள் பெருமளவு குறைய வேண்டுமென்பதற்காகத்தான் எனது ஆன்மீகக்கடல் வாசகர்களை தினமும் ஒரு மணி நேரத்துக்கு ஓம்ஹ்ரீம் மஹாபைரவாயநமஹ ஜபிக்க வற்புறுத்துகிறேன்.
சித்தர்கள் ஆட்சி ஆரம்பிக்கும் வரையிலும் நீதி நேர்மைக்காக மட்டுமே வாழ்ந்து வந்தவர்கள்,அதனாலேயே சொத்துக்கள்,குடும்பத்தை இழந்தவர்கள்,அவர்களின் வாரிசுகள் செல்வச்செழிப்போடும்,நிம்மதியோடும் வாழத்துவங்குவார்கள்.சுருட்டுவதையே முழு நேரத்தொழிலாகக் கொண்டவர்கள் ஆயுள் முழுக்கவும்,அடுத்த ஜன்மத்திலும் கஷ்டப்படப்போகிறார்கள்,
நாத்திகச்சிங்கங்களுக்கு இந்தக்கருத்துக்கள் மூடநம்பிக்கையின் சிகரமாக இருக்கட்டும்.அவர்களிலும் நேர்மையாக இருந்தவர்கள் தப்பித்தார்கள்;மற்றவர்கள் ஒழிந்தார்கள் என்பது இன்றிலிருந்து சில மாதங்களிலேயே உணரத்துவங்குவார்கள்.
இந்த நூற்றாண்டு முடிவதற்குள்ளாக நமது பங்காளிநாடு மூன்றாக உடையும்.அதில் ஒன்று இந்தியாவுடன் இணையும்;மற்றது வலிமையான ஆப்கானிஸ்தானுடன் இணையும்.
1990 முதல் இன்று வரையிலும் நாடி ஜோதிடம்,ஜோதிட இதழ்களில் வெளிவந்த செய்திகளின் தொகுப்பாக இதை நான் உங்களுக்கு சொல்லியிருக்கிறேன்.